**ΕΛΛΗΝΙΚΗ ΔΗΜΟΚΡΑΤΙΑ**



**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΔΙΕΘΝΩΝ & ΔΗΜΟΣΙΩΝ ΣΧΕΣΕΩΝ**

Ιερά Οδός 75, 118 55, Αθήνα

Πληροφορίες: Αλίκη-Φωτεινή Κυρίτση

Tηλ.: 210 5294845

Διεύθυνση ηλεκτρονικού ταχυδρομείου:

public.relations@aua.gr

 **Αθήνα, 17 Ιουνίου 2024**

**ΔΕΛΤΙΟ ΤΥΠΟΥ**

**Το Γεωπονικό Πανεπιστήμιο Αθηνών συμμετείχε στις εκδηλώσεις του Φεστιβάλ Υπερηφάνειας Αθηνών 2024.**

Το Σάββατο 15 Ιουνίου 2024 πραγματοποιήθηκε στο κέντρο της Αθήνας το Φεστιβάλ Υπερηφάνειας Αθηνών 2024. Το Γεωπονικό Πανεπιστήμιο Αθηνών είναι το πρώτο Πανεπιστήμιο, το οποίο συμμετείχε δυναμικά στο συγκεκριμένο Φεστιβάλ με περίπτερο στην Πλατεία Συντάγματος, μέσω της Επιτροπής Ισότητας Φύλων και Καταπολέμησης των Διακρίσεων και πολλών εθελοντών φοιτητών. Ειδικότερα, το περίπτερο στελέχωσαν τα μέλη ΔΕΠ κ.κ. Σοφία Μαυρίκου, Μιχαήλ Γκολιομύτης, Αθανάσιος Παππάς, οι Υποψήφιες Διδάκτορες κ.κ. Σοφία Μαρκά, Ρεβέκκα Γκολφινοπούλου, Μαρία-Ελευθερία Ζωγραφάκη και οι φοιτήτριες κ.κ. Φωτεινή Τσακαρδάνου, Χαρά Χαριάτη, Μαρία-Αντιγόνη Καπελλάκη και Ελένη Κόκκορη. Το Περίπτερο του Πανεπιστημίου επισκέφθηκε ο Δήμαρχος Αθηναίων κ. Χάρης Δούκας και η Αντιδήμαρχος Κοινωνικής Αλληλεγγύης και Ισότητας, κ. Μαρία Στρατηγάκη, καθώς και πλήθος κόσμου.

Το Γεωπονικό Πανεπιστήμιο Αθηνών, συμμετείχε στο Φεστιβάλ Υπερηφάνειας Αθηνών 2024, υποστηρίζοντας τις αρχές της ισότητας και της διαφορετικότητας, οραματιζόμενο έναν κόσμο που παρέχει ίσες ευκαιρίες σε όλους, ανεξαρτήτως φύλου ή σεξουαλικού προσανατολισμού, χωρίς βία και διακρίσεις. Στο πλαίσιο αυτό το Γεωπονικό Πανεπιστήμιο Αθηνών ύψωσε τη σημαία υπερηφάνειας στο Κεντρικό Κτήριο Διοίκησης προκειμένου να ευαισθητοποιήσει την πανεπιστημιακή κοινότητα σχετικά με το δικαίωμα στη διαφορετικότητα και της ελεύθερης έκφρασης.